 

**UAB "DELTA BIOSCIENCES"**

Įmonės registracijos adresas: Sukilėlių pr. 45, LT-50140 Kaunas, Lietuva. Įmonės kodas: 305656641, PVM mokėtojo kodas LT100013912913. Adresas korespondencijai: Sukilėlių pr. 45, LT-50140 Kaunas, Lietuva, telefonas +370 699 13514, el. p. info@deltabiosciences.com, Bankas AB SWEDBANK bankas, banko kodas 73000, AS. LT254010051005484714 Registro tvarkytojas: Valstybės įmonė Registrų centras

**Mikroskysčių sistemOS**

**PIRKIMAS**

**KONKURSO SĄLYGOS**

1. **BENDROSIOS NUOSTATOS**
   1. UAB "Delta biosciences" (toliau vadinama — Pirkėjas), įgyvendinanti Europos Sąjungos struktūrinės paramos finansuojamą projektą „Anti-COVID vaistinių preparatų sintezės ir pirminės atrankos platformos MTEP bei ikiklinikiniai tyrimai“, Nr. 01.2.1-LVPA-T-858-01-0046 pagal 1 prioriteto „Mokslinių tyrimų, eksperimentinės plėtros ir inovacijų skatinimas“ priemonę „COVID-19 MTEP“, numato įsigyti **Mikroskysčių sistemą** (Mikroskysčių lašelių citometrijos ir manipuliavimo sistema; Mikroskysčių tyrimų sistema; Mikroskysčių sistemos apjungimo priedas).
   2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau - Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau - Civilinis kodeksas), kitais teisės aktais bei šiomis konkurso sąlygomis.
   4. Skelbimas apie pirkimą paskelbtas 16/06/2021. Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Daniel Kratkovski, tel. +370 673 96993, el. paštas info@deltabiosciences.com, Sukilėlių pr. 45, LT-50140 Kaunas, Lietuva.
2. **PIRKIMO OBJEKTAS**
   1. Perkama **Mikroskysčių sistema** (Mikroskysčių lašelių citometrijos ir manipuliavimo sistema; Mikroskysčių tyrimų sistema x 2 vnt.; Mikroskysčių sistemos apjungimo priedas), kurių kiekis, apimtis, reikalavimai, techniniai ir kokybiniai parametrai bei rodikliai nustatyti pateiktoje techninėje specifikacijoje (konkurso sąlygų 1 priedas).
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam darbų kiekiui.
   4. Dalis įrangos (Mikroskysčių lašelių citometrijos ir manipuliavimo sistema; Mikroskysčių tyrimų sistema x 1 vnt.; Mikroskysčių sistemos apjungimo priedas) turi būti pristatyta per 30 darbo dienų nuo pirkimo sutarties įsigaliojimo dienos. Likusi dalis įrangos (Mikroskysčių tyrimų sistema x 1 vnt.) turi būti pristatyta per 180 d.d. nuo pirkimo sutarties įsigaliojimo dienos. Pirkimo sutartis su tiekėju bus pasirašoma per 1 (vieną) mėnesį nuo projektą prižiūrinčios institucijos konkurso rezultatų ir sutarties projekto patvirtinimo. Atsiradus nenumatytoms aplinkybėms, Pirkėjo ir Tiekėjo abipusiu sutarimu sutarties įgyvendinimo terminas terminas gali būti pratęstas 1 kartą ne ilgesniam, kaip 30 dienų laikotarpiui.
   5. Įrangos pristatymo vieta: Sukilėlių pr. 45, LT-50140 Kaunas, Lietuva.
3. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti šiuos minimalius reikalavimus:

|  |  |  |  |
| --- | --- | --- | --- |
| **Eil.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys  dokumentai** |
| 3.1.1. | Tiekėjas yra įvykdęs įsipareigojimus, susijusius su mokesčių mokėjimu. | Tiekėjo, neatitinkančio šio reikalavimo, pasiūlymas atmetamas | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.  Nurodyti dokumentai turi būti išduoti ne anksčiau kaip 60 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini.  Užsienyje registruotos įmonės pateikia tokius arba lygiaverčius dokumentus, išverstus į lietuvių kalbą, ir legalizuotus Lietuvos Respublikoje pagal LR įstatymus (apostilizuoti dokumentai)  Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu jeigu jo įsiskolinimo suma neviršija 50 Eur (penkiasdešimt eurų). |
| 3.1.2. | Tiekėjas yra įvykdęs įsipareigojimus, susijusius su socialinio draudimo įmokų sumokėjimu. | Tiekėjo, neatitinkančio šio reikalavimo, pasiūlymas atmetamas | Valstybinio socialinio draudimo fondo valdybos prie Socialinės apsaugos ir darbo ministerijos, teritorinės Valstybinio socialinio draudimo fondo valdybos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.  Nurodyti dokumentai turi būti išduoti ne anksčiau kaip 60 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini  Užsienyje registruotos įmonės pateikia tokius arba lygiaverčius dokumentus, išverstus į lietuvių kalbą, ir legalizuotus Lietuvos Respublikoje pagal LR įstatymus (apostilizuoti dokumentai)  Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu jeigu jo įsiskolinimo suma neviršija 50 Eur (penkiasdešimt eurų). |

* 1. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį (įskaitant ir garantinį aptarnavimą), šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį). 3.1.1. ir 3.1.2. punktuose keliamus reikalavimus turi atitikti kiekviena jungtinės veiklos sutartį pasirašiusi.
  3. Tiekėjas turi teisę sutarties įvykdymui pasitelkti subtiekėjus. Pirkėjas subtiekėjų kvalifikacijos netikrina, tai yra Tiekėjo atsakomybė.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Tiekėjas pasiūlymą privalo pateikti pagal konkurso sąlygų 2 priede pateiktą formą.
   3. Pasiūlymas turi būti pasirašytas tiekėjo arba jo įgalioto asmens parašu ir patvirtinta įmonės anstpaudu (jei antspaudas numatytas įmonės įstatuose).
   4. Pasiūlymas turi būti parengtas užpildant Priedą Nr. 2 ir pateiktas elektroniniu paštu: info@deltabiosciences.com. Pasiūlymuose nurodomų prekių kainos pateikiamos eurais (€) be PVM ir su PVM.
   5. Pasiūlymas turi būti pateiktas iki 2021 m. birželio mėn 30 d. 11:00 (Lietuvos Respublikos laiku). Vėliau gauti pasiūlymai nebus priimami ir vertinami.
   6. Tiekėjo pasiūlymas bei kita korespondencija pateikiama lietuvių kalba, išskyrus techninėje specifikacijoje nurodytus dokumentus, kurie gali būti pateikiami ir anglų kalba.
   7. Pasiūlymą sudaro tiekėjo raštu pateiktų dokumentų visuma:
      1. užpildyta pasiūlymo forma, parengta pagal šių konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   8. Tiekėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   9. Tiekėjas, pateikdamas pasiūlymą, turi siūlyti visus projekto įgyvendinimui reikalingus darbus, kas būtina projektui įgyvendinti, priduoti Valstybinėms institucijoms ir Pirkėjui pagal galiojančius LR teisės aktus ir Sutarties su Pirkėju sąlygas.
   10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   11. Pasiūlymuose nurodoma darbų kaina pateikiama eurais, ji turi būti išreikšta ir apskaičiuota taip, kaip nurodyta šių konkurso sąlygų 2 priede.
   12. Apskaičiuojant kainą, turi būti atsižvelgta į visą šiose konkurso sąlygose nurodytų darbų kiekį, savybes, techninius reikalavimus ir pan. Į kainą turi būti įskaityti visi mokesčiai ir visos tiekėjo išlaidos. Jokios kitos išlaidos, neįskaičiuotos į kainą, tiekėjui nebus atlyginamos.
   13. Pasiūlymas turi galioti ne trumpiau nei 60 (šešiasdešimt) dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   14. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstųjų galiojimą iki konkrečiai nurodyto laiko. Tiekėjas gali atmesti tokį prašymą.
   15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša visiems tiekėjams, paskelbdamas apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna iki pasiūlymų pateikimo termino pabaigos.
2. **KONKURSO SĄLYGŲ PAAIŠKINIMAS IR PATIKSLINIMAS**
   1. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas 1.7 punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti asmenys nurodyti [1.7](mailto:1.7) punkte. Pirkėjas atsako į kiekvieną tiekėjo el. paštu info@deltabiosciences.com pateiktą prašymą paaiškinti konkurso sąlygas, jeigu prašymas gautas ne vėliau kaip prieš 3 darbo dienas iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu paaiškinimus paskelbia Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas, paaiškinimus paskelbdamas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
3. **PASIŪLYMŲ NAGRINĖJIMAS IR VERTINIMAS**
   1. Vokų atplėšimo procedūra 2021 m. birželio mėn. 30 d. 11:00. (Lietuvos Respublikos laiku), dalyviams nedalyvaujant.
   2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos, neįprastai maži darbų atlikimo terminai, neįprastai didelės garantijos. Pasiūlyme nurodyta kaina visais atvejais pripažįstama neįprastai maža, jeigu ji tenkina šią sąlygą: yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį;
   4. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu Tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Dalyvauti tolesnėse pirkimo procedūrose turi tik tie Tiekėjai, kurių kvalifikacijos duomenys atitinka Pirkėjo keliamus reikalavimus.
   5. Iškilus klausimams dėl pasiūlymų turinio ir Komisijai raštu paprašius, tiekėjai privalo per nurodytą protingą terminą pateikti raštu papildomus paaiškinimus, nekeisdami pasiūlymo esmės.
   6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlymo metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   7. Kai pateiktame pasiūlyme nurodoma neįprastai maža kaina, neįprastai maži darbų atlikimo terminai ar neįprastai didelės garantijos, Komisija turi teisę, o ketindamas atmesti pasiūlymą – privalo tiekėjo raštu paprašyti per nurodytą protingą terminą pateikti neįprastai mažos pasiūlymo kainos (įskaitant ir detalų kainų sudėtinių dalių pagrindimą), neįprastai mažų darbų atlikimo terminų ar neįprastai didelių garantijų kiekių pagrindimą.
   8. Pasiūlymuose nurodytos kainos bus vertinamos Eurais, vertinant pasiūlymo kainą be PVM.
   9. Iš Tiekėjų gauti ir Pirkėjo neatmesti pasiūlymai vertinami pagal mažiausios kainos vertinimo kriterijų.
4. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų, jei jie buvo taikomi;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina, neįprastai maži darbų atlikimo terminai ar neįprastai didelės garantijos ir tiekėjas Pirkėjo prašymu nepateikė raštiško pagrindimo arba kitaip nepagrindė neįprastai mažos kainos, neįprastai mažų darbų atlikimo terminų ar neįprastai didelių garantijų.
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
   2. Apie pasiūlymo atmetimą tiekėjas informuojamas elektroniniu paštu per vieną darbo dieną nuo šio sprendimo priėmimo dienos.
5. **DERYBOS**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų[[1]](#footnote-1).
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas (arba derybas organizuoti nuotoliniu būdu).
   5. Derybų procedūrų metu Komisija tretiesiems asmenims neatskleidžia jokios iš tiekėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisija ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas atsisakė dalyvauti derybose, Komisija surašo protokolą, kuriame nurodo apie tiekėjo atsisakymą ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose konkurso sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas nedalyvavo derybose, sudarant galutinę konkurso pasiūlymų eilę, vertinamas pirminis derybose nedalyvavusio tiekėjo pasiūlymas.
6. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu keliuose pateiktuose pasiūlymuose yra nurodyta vienoda kaina, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Pagal pasiūlymų vertinimo metodiką mažiausią kainą pasiūlęs tiekėjas yra skelbiamas laimėjusiu konkursą ir jam siūloma sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkursosąlygose nustatyto pirkimo sutarties įvykdymo užtikrinimo, jei taikoma, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
7. **PIRKIMO SUTARTIES SĄLYGOS**
   1. Pirkimo sutartis su tiekėju bus pasirašoma per 1 (vieną) mėnesį nuo projektą prižiūrinčios institucijos konkurso rezultatų ir sutarties projekto patvirtinimo.
   2. Sutartis įsigalioja ją pasirašius Pirkėjui ir Tiekėjui.
   3. Sutarties kainos apskaičiavimo būdas - fiksuotos kainos nustatymas. Kaina dėl darbų apimties, kainų lygio pasikeitimo ar mokesčių pasikeitimo nebus perskaičiuojama.
   4. Pirkėjas atsiskaito su Tiekėju už faktiškai atliktus darbus pagal Tiekėjo pateiktas sąskaitas-faktūras ir perdavimo–priėmimo aktus, kuriuose nurodomas Prekių/ Paslaugų/ Darbų pavadinimas, kiekis ir kaina. Užmokestis už kokybiškas prekes pagal išrašytą sąskaitą-faktūrą ir pateiktą perdavimo-priėmimo aktą pervedama pirkėjui ne vėliau nei per 60 darbo dienų po pasirašyto prekių perdavimo-priėmimo akto bei sąskaitos-faktūros išrašymo datos;
   5. Laiku neįvykdęs ar netinkamai įvykdęs įsipareigojimus, Pirkėjo reikalavimu tiekėjas moka Pirkėjui 0,02 proc. dydžio netesybas nuo netinkamai įvykdytų ar neįvykdytų įsipareigojimų vertės už kiekvieną termino praleidimo dieną.
   6. Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio netesybas nuo laiku neapmokėtos įrangos ir jos montavimo darbų vertės už kiekvieną uždelstą dieną. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
   7. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
   8. Esminės Tiekėjo teisės ir pareigos sutartims:
   9. Tiekėjas įsipareigoja atlikti techninėje specifikacijoje apibrėžiamas užduotis (tiek tarpines, tiek galutines) pagal joje nustatytus terminus ir vadovaujantis LR įstatymais ir kitais teisės aktais.
   10. Tiekėjo užmokestį pagal sutartis sudaro tiktai pajamos arba išmokos, kurias jis gali gauti pagal sutartis. Nei jis, nei jo personalas negali priimti jokių komisinių, nuolaidų, priemokų, netiesioginių išmokėjimų ar kitų kompensacijų, susijusių su jo įsipareigojimais pagal sutartį.
   11. Savo sąskaita Tiekėjas turi apsaugoti ir apginti Pirkėją nuo visų veiksmų, pretenzijų, praradimų ar nuostolių, kylančių iš bet kokio Tiekėjo veiksmo ar aplaidumo teikiant paslaugas, įskaitant ir bet kokį bet kokių teisinių nuostatų arba trečios šalies teisių pažeidimą, patentų, prekių ženklų, autorių teisių ir bet kokių kitų teisių į intelektinės nuosavybės objektus pažeidimą.
   12. Pasekminė žala, pelno praradimas ir kiti netiesioginiai nuostoliai ar žala yra aiškiai ir nedviprasmiškai laikomi nesantys Tiekėjo atsakomybė. Tiekėjo atsakomybė bus apribota suma, lygia sutarties kainai, tačiau tokia vertės riba nebus taikoma kompensuojant už veiksmus, pretenzijas ar nuostolius, atsirandančius dėl sąmoningo Tiekėjo aplaidumo.
   13. Į sutarčių kainą yra įskaičiuoti visi mokesčiai ir bet kokios tiekėjo išlaidos, patirtos/patirtinos vykdant sutartį, ir vėliau kaina negali būti didinama visą sutarčių vykdymo laikotarpį. Kainų perskaičiavimas, pasikeitus PVM, nenumatomas.
   14. Žalos atlyginimas. Jei Tiekėjas nevykdo savo sutartinių įsipareigojimų sutartyse nurodytomis sąlygomis (vėluoja pristatyti numatytą įrangą, įranga neveikia kaip numatyta techninėje specifikacijoje, įrangos tikslumas neatitinka reikšmių nurodytų techninėje specifikacijoje ir Tiekėjas per protingą terminą neištaiso trūkumų), Pirkėjas gali reikalauti netesybų, kurių bendra suma neviršys 20 % sutarties kainos.
   15. Pirkimo sutartys bus pasirašomos, tik tuo atveju, jei bus gautas Lietuvos verslo paramos agentūros (LVPA) pritarimas sutarčių projektams.
8. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
9. **PRIEDAI**
   1. Techninė specifikacija (su priedais);
   2. Pasiūlymo forma;

Konkurso sąlygų

priedas Nr. 1

**Mikroskysčių sistemOS**

**PIRKIMAS**

**TECHNINĖ SPECIFIKACIJA**

**Mikroskysčių lašelių citometrijos ir manipuliavimo sistema**

|  |
| --- |
| **Techniniai reikalavimai** |
| 1. Sistemos paskirtis ir tipas:  1.1 Skirta mikroskysčių lašelių citometrijai ir manipuliavimui atlikti.  1.2 Pilnai integruota.  1.3 Vientiso korpuso.  2. Skysčių valdymo sistema:  2.1 Slėginės piezo-elektrinės pompos. Sukuriamo slėgio intervalas ne mažesnis nei 0.5-25kPa. Pokyčio atsako greitis <2.5s.  2.2 Bent 4 nepriklausomai valdomi kanalai.  2.3 Suderinama su 1.5ml, 5ml bei 15ml tūrio standartiniais mėgintuvėliais.  3. Fluorescencijos sužadinimo ir detekcijos sistema:  3.1 Reguliuojamos galios (480 – 490 nm) lazerinis šviesos šaltinis. Galios diapazonas ne mažesnis nei 0-20mW.  3.2 Keturių nepriklausomų kanalų detektorius. Detekcijos kanalai centruoti ties 450nm, 520nm, 600nm and 670nm bangų ilgiais.  3.3 Fluorescencijos detektorius geba aptikti nuo 100μs iki 100ms trukmes šviesos pulsus, kurių vidutinis intensyvumas yra bent 1fotonas /1μs, 25ºC temperatūroje. Maksimalus atliekamų matavimų skaičius siekia bent 1000/s. Gebėjimas klasifikuoti pulsus į teigiamus ir neigiamus trunka mažiau nei 100μs, su mažesne nei 10μs laiko neapibrėžtimi.  4. Mikroskopinė vaizdinimo sistema:  4.1 LED tipo (650 – 800) nm monochromatinės šviesos nepriklausomai valdomas dvigubos apšvietos šaltinis.  4.2 Vaizdinimo sistema sudaryta iš dviejų nepriklausomų vaizdinimo laukų.  4.3 Vaizdinimo laukai ne mažesnis negu 0.75 x 1.0 mm bei 2.25x3mm.  5. Greitaeigės kameros:  5.1 Sistemoje turi būti dvi nepriklausomo greitaeigės kameros kiekvienam vaizdinimo laukui, kurių kiekvienos maksimali rezoliucija ne prastesnė nei 1440x1080.  5.2 Išlaikymas kontroliuojamas diapazone ne siauresniame nei 45μs – 2ms.  5.3 Realaus laiko proceso vaizdinimo galimybė kiekvienai kamerai nepriklausomai.  5.4 Greitaeigio video įrašymo galimybė kiekvienai kamerai nepriklausomai. Maksimalus įrašymo greiti ne mažesnis nei 3000 kadrų/s  6. Vartotojo sąsajos programinė įranga:  6.1 Vartotojo sąsajos programinė įranga integruota į prietaisą.  6.2 Vartotojo sąsajos programinė įranga turi būti suderinama su Windows, Linux, MacOS, Android bei iOS operacinėmis sistemomis.  6.3 Galimybė valdyti sistemą belaidės sąsajos būdu.  7. Įrenginys privalo būti suderinamas su įvairių gamintojų 25 x 75mm standarto kompoziciniais (PDMS ir stiklo) lustais.  8. Sistema privalo turėti integruotą elektrinių aukštos įtampos pulsų generatorių skirtą sukurti nuo 100μs iki 10ms pulsus, kurių įtampa gali būti varijuojama diapazone nuo 100 iki 1000V. Galimybė generuoti iki 1000 pulsų per sekundę, kurių trukmė (angl. *duty cycle*) turi siekti iki 50% laiko. Pulsai turi būti sinchronizuojami su fluorescencijos matavimais su kontroliuojamu atsako intervalu 100μs-10ms ribose, išlaikant iki 10μs laiko neapibrėžtį.  9. Sistema turi turėti automatizuotą realaus laiko proceso analizės sistemą, paremtą mašininio vaizdinimo algoritmais. Lašelių dydžio matavimo tikslumas ne mažesnis negu ±5 μm (diametro matavimas). Lašelių analizės greitis ne mažesnis negu 500 įvykių/s  10. Galima įrangos priežiūra ir techninė pagalba nuotoliniu būdu. |

**Mikroskysčių tyrimų sistema (2 vnt.)**

|  |
| --- |
| **Techniniai reikalavimai** |
| 1. Sistemos paskirtis ir tipas:  1.1 Skirta lašelių mikroskysčių eksperimentams atlikti.  1.2 Pilnai integruota.  1.3 Vientiso korpuso.  1.4 Tinkama darbui kontroliuojamose aplinkos sąlygose (pvz. šalti kambariai)  2. Skysčių valdymo sistema:  2.1 Dvikryptės švirkštinės mikroskysčių pompos.  2.2 Tėkmės greičio diapazonas ne mažesnis nei nuo 10 μL/val iki 25 mL/min.  2.3 Ne mažiau nei 4 nepriklausomai valdomos pompos.  2.4 Galimybė praplėsti sistemą papildomomis išorinėmis pompomis.  3. Mikroskopinė vaizdinimo sistema:  3.1 LED tipo (650 – 800 nm) monochromatinės šviesos šaltinis su reguliuojama apertūra.  3.2 Fokusavimo eiga ne mažiau negu 6 mm  3.3 Vaizdinimo laukas ne mažesnis negu 1.3 x 1 mm  4. Greitaeigė kamera:  4.1 Maksimali rezoliucija ne prastesnė nei 1280x1024  4.2 Išlaikymas kontroliuojamas diapazone ne siauresniame nei 45 μs – 2ms.  4.3 Realaus laiko proceso vaizdinimo galimybė.  4.4 Greitaeigio vaizdo įrašymo galimybė. Maksimalus įrašymo greiti ne mažesnis nei 3000 kadrų/s  5. Vartotojo sąsajos programinė įranga:  5.1 Vartotojo sąsajos programinė įranga integruota į prietaisą.  5.2 Vartotojo sąsajos programinė įranga turi būti suderinama su Windows, Linux, MacOS, Android bei iOS operacinėmis sistemomis.  5.3 Galimybė valdyti sistemą belaidės sąsajos būdu.  6. Įrenginys privalo būti suderinamas su įvairių gamintojų 25 x 75mm ir 50 x 75 mm standarto plastikiniais, stikliniais bei kompoziciniais lustais.  7. Įrenginys privalo turėti integruotą elektrinių signalų generatorių veikiantį pastoviu rėžimu. Signalo dažnio diapazonas ne mažesnis negu 10 - 200 kHz, signalo amplitudės diapazonas ne mažesnis negu 0.05 - 6.5 Vpp, signalo poslinkio diapazonas ne mažesnis negu 0 - 1.0 Vpp  8. Sistema turi turėti automatizuotą realaus laiko proceso analizės sistemą, paremtą mašininio vaizdinimo algoritmais. Lašelių dydžio matavimo tikslumas ne mažesnis negu ±5 μm (diametro matavimas). Lašelių analizės greitis ne mažesnis negu 500 įvykių/s  9. Galima įrangos priežiūra ir techninė pagalba nuotoliniu būdu. |

**Mikroskysčių sistemos apjungimo priedas**

(**Elektrinio lauko generavimo sistema**)

|  |
| --- |
| **Techniniai reikalavimai** |
| 1. Sistemos paskirtis ir tipas:  1.1 Skirta mikroskysčių lašelių manipuliavimui atlikti.  1.2 Pilnai integruota.  1.3 Vientiso korpuso.  2. Elektrinio lauko generavimo sistema:  2.1 Elektrinio lauko dažnių intervalo ribos ne mažesnės nei nuo 20kHz iki 100kHz.  2.2 Elektrinio lauko dažnis turi būti automatiškai priderinamas prie prijungto mikroskysčių lusto.  2.3 Elektrinio lauko amplitudė gali būti varijuojama intervale ne mažesniame nei nuo 30 iki 300Vrms.  2.4 Sukurto elektrinio lauko amplitudė turi būti matuojama ir vizualizuojama realiu laiku.  2.5 Prietaisas turi būti komplektuojamas su laidais skirtais pajungimui prie mikroskysčių lustų. |

Į prekių kainą turi būti įtrauktos visos susijusios išlaidos, išlaidos produktų transportavimui ir logistikai, gamybos proceso patikros ir kokybės kontrolės išlaidos, įrangos sumontavimo ir įvedimo į eksploataciją kaštai ir kitos būtinos išlaidos.

# Konkurso sąlygų

# priedas Nr. 2

# PASIŪLYMO FORMA

**2021 mėn. d.**

**Mikroskysčių sistemOS**

**PIRKIMAS**

|  |  |
| --- | --- |
| Tiekėjo pavadinimas ir kodas *(jei pasiūlymą pateikia ūkio subjektų grupė, nurodyti visų partnerių pavadinimus)* |  |
| Tiekėjo adresas |  |
| Atsakingo asmens vardas ir pavardė |  |
| Telefono numeris |  |
| Fakso numeris |  |
| El. pašto adresas |  |

Pažymime, kad sutinkame su visomis pirkimo dokumentų sąlygomis.

Patvirtiname, kad atstovaujama įmonė atitinka reikalaujamus kvalifikacinius reikalavimus:

|  |  |  |  |  |
| --- | --- | --- | --- | --- |
| **Eil.** | **Kvalifikacijos reikalavimai** | **Kvalifikacijos reikalavimus įrodantys  dokumentai** | **Tiekėjo patvirtinimas (Taip/Ne)** | **Nuoroda į patvirtinantį dokumentą** |
| **Bendrieji tiekėjų kvalifikacijos reikalavimai** | | | | |
| 3.1.1. | Tiekėjas yra įvykdęs įsipareigojimus, susijusius su mokesčių mokėjimu. | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.  Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini.  Užsienyje registruotos įmonės pateikia tokius arba lygiaverčius dokumentus, išverstus į lietuvių kalbą, ir legalizuotus Lietuvos Respublikoje pagal LR įstatymus (apostilizuoti dokumentai)  Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu jeigu jo įsiskolinimo suma neviršija 50 Eur (penkiasdešimt eurų). |  |  |
| 3.1.2. | Tiekėjas yra įvykdęs įsipareigojimus, susijusius su socialinio draudimo įmokų sumokėjimu. | Valstybinio socialinio draudimo fondo valdybos prie Socialinės apsaugos ir darbo ministerijos, teritorinės Valstybinio socialinio draudimo fondo valdybos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.  Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini  Užsienyje registruotos įmonės pateikia tokius arba lygiaverčius dokumentus, išverstus į lietuvių kalbą, ir legalizuotus Lietuvos Respublikoje pagal LR įstatymus (apostilizuoti dokumentai)  Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu jeigu jo įsiskolinimo suma neviršija 50 Eur (penkiasdešimt eurų). |  |  |

*\* Tiekėjai privalo užpildyti stulpelį „Tiekėjo patvirtinimas“. Tiekėjas turi nurodyti, ar reikalavimas bus išpildytas (TAIP – reikalavimas bus išpildytas, NE – reikalavimas bus neišpildytas (PASIŪLYMAS TOLIAU NEVERTINAMAS))*

Siūlomi darbai visiškai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| **Eil. Nr.** | **Techniniai rodikliai ar parametrai** | **Reikalavimai** | **Patvirtinimas** |
| Bendroji dalis | Atitikimas visiems Konkurso sąlygų 1 priede išvardintiems reikalavimams | Ar pasiūlymas atitinka visus Konkurso sąlygų 1 priede išvardintus reikalavimus  (Taip ar Ne) |  |

**Siūlome šią pirkimo objekto kainą:**

|  |  |  |
| --- | --- | --- |
| 1. | **Mikroskysčių lašelių citometrijos ir manipuliavimo sistema** |  |
| 2. | **Mikroskysčių tyrimų sistema (turi būti pristatyta per 30 darbo dienų nuo pirkimo sutarties įsigaliojimo dienos)** |  |
| 3. | **Mikroskysčių tyrimų sistema (turi būti pristatyta per 180 darbo dienų nuo pirkimo sutarties įsigaliojimo dienos)** |  |
| 4. | **Mikroskysčių sistemos apjungimo priedas**  **(Elektrinio lauko generavimo sistema)** |  |
| 5. | (1+2+3+4) |  |
| 6. | PVM 21% nuo (5) |  |
| **6.** | **Bendra kaina su PVM (5+6)** |  |

Tiekėjas turi nurodyti kainą EUR su PVM, jei jis yra PVM mokėtojas arba EUR be PVM, jei tiekėjas nėra PVM mokėtojas (nurodant juridinį pagrindą). **Pasiūlyme turi būti įrašyti žodžiai „su PVM“ arba „be PVM“.** Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemokamas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Į šią sumą įeina visos išlaidos ir visi mokesčiai (pristatymo, draudimo, pakrovimo, sumontavimo ir kt.) įskaitant darbų išpildomosios dokumentacijos, sumontuotų sistemų pasų pateikimą Pirkėjui. Siūlomos prekės visiškai atitinka pirkimo dokumentuose nurodytus reikalavimus.

Informacija apie subtiekėjus:

|  |  |  |  |  |
| --- | --- | --- | --- | --- |
| **Eil. Nr.** | **Subtiekėjo pavadinimas ir adresas** | **Įmonės kodas** | **Subtiekėjui ketinami pavesti darbai/paslaugos** | **Sutarties dalis (darbų pavadinimas, apimtis EUR), kuriai ketinama pasitelkti subtiekėjus** |
|  |  |  |  |  |

Kartu su pasiūlymu pateikiami šie dokumentai:

|  |  |
| --- | --- |
| **Eil. Nr.** | **Pateiktų dokumentų pavadinimas** |
|  |  |
|  |  |
|  |  |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| **Eil.**  **Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\*** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\*** |
|  |  |  |  |
|  |  |  |  |
|  |  |  |  |

\*Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (arba) failo pavadinime nenurodo „konfidencialu“, Pirkėjas laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis Viešųjų pirkimų įstatymo 18 str. 11 dalimi.

Pasiūlymas galioja iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*Dalyvis arba jo įgaliotas asmuo parašas vardas ir pavardė*

1. Galima numatyti tik konkrečias sąlygas, dėl kurių planuojama derėtis. Derybomis turi būti siekiama pagerinti pasiūlymus, kad projekto vykdytojas galėtų pirkti darbus, prekes ir paslaugas, kurie visiškai atitinka jų konkrečius poreikius. [↑](#footnote-ref-1)